ЕФЕКТИ СМАЊЕЊА ПРЕДУЗЕЋА (DOWNSIZING) НА ПЕРЦЕПИРАНИ КВАЛИТЕТ УСЛУГА 

Aбстракт: У контексту веома турбулентног окружења где се све чешће јављају различити изазови, предузећа неретко примењују различите стратегије, покушавајући да ускладе своје пословање са новим и врло често неповољнијим условима. Једна од могућих стратегија компанија јесте и стратегија смањења предузећа (енгл. downsizing). Смањење као организациона стратегија најчешће подразумева стратегију реорганизације која се може реализовати на различите начине, али у којој се као крајњи исход веома често јавља смањен број запослених. Истраживања широм света указали су на различите ефекте ове стратегије на перфoрмансе организација. Са једне стране, смањују се трошкови, тежи се повећавању профитабилности и продуктивности, док са друге стране, често је јављају различити проблеми у виду ставова и понашања запослених, што се огледа у измењеном квалитету услуге, задовољству запослених, њиховој лојалности и спремности да напусте компанију. Циљ овог рада је истраживање повезаности различитих приступа стратегији смањења у организацијама и перцеперианог квалитет услуга. Истраживање је извршено на узорку од 160 компанија у Србији, на основу података који су прикупљени током пројекта Кранет (Cranet), у пероду од 2015. до 2016. године. Методологија која је примењена у раду обухватила је истраживање доступне литературе и резултата претходних истраживања, као и примену статистичких техника за анализу података, Спирманову кореалцију и хијерархијску линеарну регресију. Резултати истраживања упућују на постојање негативне везе између посматраних варијабли, односно да је стратрегија смањења у одређеним облицима повезана са нижим нивоом перцепираног квалитета услуге. 

Кључне речи: смањење предузећа, квалитет услуге, Србија, Кранет.
EFFECTS OF DOWNSIZING ON PERCEIVED SERVICE QUALITY
Abstract: In the context of a very turbulent environment where various challenges are more and more present, companies are often applying different strategies in order to harmonize their business with new and often unfavorable conditions. One of the possible strategies of companies is a downsizing strategy. Downsizing as an organizational strategy usually involves a reorganization that can be implemented in different ways, but in which the resulting outcome often causes a reduced number of employees. Research around the world has highlighted the various effects of this strategy on performances of organizations. On the one hand, cost are reduced, it strives to increase profitability and productivity, while on the other hand, various problems often arise in the form of attitudes and behavior of employees, reflected in the changed quality of service that is provided, employee satisfaction, their loyalty and willingness to leave the company. The aim of this paper is to explore the relation between the application of different approaches to the downsizing strategy in organizations and the perceived service quality. The survey was carried out on a sample of 160 companies in Serbia, based on the data collected during the Cranet project, from 2015 to 2016. The methodology used during the research included research of the available literature and results of previous studies, as well as the application of statistical techniques for data analysis, Spearman's correlation and hierarchical linear regression. The results of the research indicate that there is a negative link between the observed variables, that is, the implementation of the downsizing in certain forms is associated with a lower level of perceived quality of service.

УВОД

Савремени изазови у пословању утичу на примену различитих стратегија од стране пословних субјеката. Неке од тих стратегија су иновативне и усмерену су на искоришћавање шанси и јаких снага компанија, док су друге усмрене на елиминисање проблема и избегавање опасности. У контексту веома турбулентног окружења где се све чешће јављају различити изазови, предузећа неретко посежу и за мање атрактивним стратегијама покушавајући да ускладе своје пословање са новим и врло често неповољнијим условима. Једна од могућих стратегија компанија јесте и стратегија смањења (енгл. downsizing). 

Стратегија смањења је одувек привлачила велику пажњу, како пословне праксе, у смислу начина имплементације и пословних резултата тј. исхода који се могу остварити, тако и науке која је покушавала да утврди и оне исходе који се не везују само за директне финансијске резултате, већ и за организационе исходе који могу утицати на перформансе у дугом року (радни морал и ставове запослених). Смањење се као стратегија предузећа веома често јавља у виду смањења броја запослених. Овакав начин реаговања предузећа на промене је постало једно од најважнијих питања у организацијама у последњих неколико година, нарочито у периоду и након економске кризе, са циљем смањења трошкова, побољшања профитабилности и постизања веће конкурентске предности (Cameron, 1994; Datta, Guthrie, Basuil & Pandey, 2010; Maertz, Wiley, LeRouge & Campion, 2010; Kawai, 2015; Harney, Fu & Freeney, 2018). Иако су циљеви спровођења стратегије смањења били усмерени ка унапређењу пословних перформанси, истраживања су показала да смањење броја запослених може резултирати неповољним исходима у погледу ставова радника који су остали у организаији и њиховог понашања према организацији (Hart, Thomson & Huning, 2016). Такође, смањење као стратегија решавања проблема у пословању није увек успевала да утиче на побољшање организационих перформанси, већ управо супротно (Guthrie & Datta, 2008), односно да спровођење програма за смањење запослених не доприноси иновативним способностима фирме јер приходи који су настали као резултат уштеда због отпуштања запослених нису реинвестирани у бизнис (Goyer, Clark & Bhankaraully, 2016). У вези са наведеним, примена страгије смањења предузећа може негативно да утиче и на квалитет услуге у организацији (Lam & Reshef, 1999; Armstrong-Stassen, Wagar & Cattaneo, 2001; Homburg, Klarmann & Staritz, 2012).

Циљ овог рада је истраживање повезаности примене различитих приступа стратегији смањења у организацијама и перцепираног квалитета услуга. Методологија која је примењена током истраживања обухватила је истраживање доступне литературе и резултата претходних истраживања, као и примену статистичких техника за анализу података, Спирманову кореалцију и хијерархијску линеарну регресију. Истраживање је извршено на узорку од 160 компанија у Србији, на основу података који су прикупљени током пројекта Кранет (Cranet), у пероду од 2015. до 2016. године.

Рад је конципиран из три дела. У правом делу аутори су настојали да истраже најзначајније појмове и елементе стратегије смањења предузећа, као и да укажу на повезаност између примене овакве стратегије и ефеката на перформансе организације, где је пажња концентрисана на перцепирани квалитет услуге. На бази теоријске анализе аутори су развили истраживачку хипотезу. Други део рада односи се на анализу емпиријских података који су прикупљени током пројекта Кранет у Србији. У овом делу рада аутори су истражили односе посматраних варијабли и утврдили одређене релације. У трећем делу рада дат је осврт на теоријске поставке и утврђене емпиријске резултате истраживања, као и дискусија тих резултата у односу на претходна истраживања. Аутори су у овом делу рада указали и на менаџерске импликације резултата за пословну праксу као и на одређена ограничења у истраживању.
ТЕОРИЈСКА ОСНОВА ИСТРАЖИВАЊА
Стратегије смањења предузећа: појам, разлози и ефекти

Смањење (downsizing) као организациона стратегији, најчешће подразумева стратегију реструктурирања која се може реализовати на различите начине, али у којој се као крајњи исход увек јавља мањи број запослених у односу на период пре спровођења исте. Иако се смањење предузећа може реализовати на различите начине као што су гашењем или продајом појединих делова предузећа, реструктурирањем дела портфолиа компанијае (Wu & Delios, 2009), укидањем појединих линија производње и сл., у пракси се често своди на смањење броја запослених и то путем њиховог отпуштања (Ђорђевић, Петковић & Ђукић, 2018, стр. 144). Смањење предузећа кроз смањење броја запослених јавља се често и као последица многих мерџера и аквизиција (Ghosh & Dutta, 2016), процеса приватизације (Gandolfi, 2014) и генерално потребе да се снизе укупни трошкови компанија где се као важан проблем истиче задржавање „кључних“ радника, односно оних менаџера и стручњака који треба да унапреде перформансе нових компанија. Смањење предузећа може се дефинисати као „намерна активност која укључује низ организационих политика и акција предузетих ради побољшања перформанси фирме кроз смањење броја запослених“ (Datta et al., 2010, стр. 282), односно као „намерни менаџерски ангажман смањења броја запослених са циљем побољшања организационе ефикасности“ (Kawai, 2015, стр. 503). Смањење предузећа представља „значајно смањење радне снаге као део планиране елиминације позиција или радних места у покушају да се одрже или побољшају перформансе (Harney et al., 2018, стр. 237). Приступи које компаније користе приликом смањења предузећа кроз смањење броја запослених, најчешће обухватају интерне и екстерне трансфере запослених, давање одређеног новчаног износа или подршке као помоћи током тражења новог посла, подстицаји за одлазак из компаније (Freeman & Cameron, 1993; Hart et al., 2016), откази и добровољно напуштање компаније (Holotom & Burch, 2016).
Разлози који доводе до примене стратегије смањења су различити, али већина се повезује са кризом кроз коју пролазе организације у току свог пословања и лошим пословним перформансама. Разлози који се најчешће јављају приликом спровођења downsizing-a су а) пад укупне продаје и/или профита у грани, б) лоши финансијски резултати, в) потреба за већом респонзивности према потребама купаца, г) међународна конкуренција, д) промене у стратегији и менаџменту компаније, ђ) потреба за повећањем иновативности и предузетништва, е) ниска продуктивност у поређењу са конкуренцијом, ж) дерегулација, з) увођење нових технологија и и) промене у структури власништва компаније (Drew, 1994, стр. 6). Као један од важних узрока примене стратегије смањења наводи се и процес транзиције, који је био веома изражен у постсоциjалистичким земаљама. У Републици Србији je појава смањења предузећа путем смањења броја запослених превасходно присутна у приватном сектору, али се све више jавља и у јавном, у којем су најављене озбиљније мере реструктурирања јавних предузећа (Ђорђевић et al., 2018, стр. 146).
Жељени позитивни ефекти стратегије смањења су предвиђене економске користи, као што су нижи трошкови пословања, већи профит, повећана стопа повраћаја на улагања и повећаење цене акција, као и организационе користи, нижи режијски трошкови, унапређене комуникације, већи ниво предузетништва и повећање продуктивности (Cascio, 1993). Циљ смањења јесте да се одржи продуктивност уз ниже укупне трошкове предузећа, што може значити да компанија изводи сличан ниво активности уз мањи број запослених, а што води ка закључку да мањи број запослених сада треба да ради исти обим послова (Hart et al., 2016). Управо због наведеног, позитивни исходи смањења броја запослених не остварују се увек и аутоматски. 
Постоје бројне студије које су указале на ризике који се појављују као резултати процеса смањења (Sahdev, 2003; Yu & Park, 2006; Guthrie, & Datta, 2008; Maertz et al., 2010; Hart et al., 2016). Негативни ефекти смањења које преживљавају они који преживе стратегију смањења могу се појавити у виду перцепције нижих организационих перформанси, несигурности посла и веће флуктуације (Maertz et al., 2010). Такође, смањење предузећа резултира негативним исходима као што је и губитак вештина, знања и могућности за иновације, а врло често може резултирати и негативним емоцијама, укључујући љутњу, фрустрацију и кривицу (Sahdev, 2003). Hart и сарадници (2016) указују на проблеме као што су прекомеран ниво стреса (енгл. burnout), конфликти, пад морала (Makawatsakul & Kleiner, 2003), депресија, пад мотивације и спремности за ризик. 
Све наведене импликације сратегије смањења утичу на перформансе запослених и организације. Посебно значајне перформансе су оне које директно зависе од рада запослених, где се пре свега истичу услуге које запослени пружају, односно квалитет услуга. У наставку рада аутори су усмерили пажњу истраживања на повезаност стратегије смањења запослених и квалитета услуга организација. 

Квалитет услуге у контексту стратегије смањења броја запослених

Kвалитет је кључни елемент вредности услуге јер омогућава позиционирање предузећа на тржишту и веће тржишно учешће засновано на обостраном задовољству купаца и запослених. Квалитет услуге се огледа кроз ниво задовољења потреба и захтева корисника и усаглашеност са растућим потребама и очекивањима (Степанов, Степанов & Вукотић, 2017, стр. 84-85). 
Због специфичности самих услуга, посебно питање, које привлачи пажњу већег броја истраживача, односи се на мерење нивоа њиховог квалитета. Самим тим, јављају се различити концепти у вези са датом тематиком. Тако се, у зависности од приступа, квалитет услуге може мерити помоћу једне или више димензија. Један од најзначајнијих модела развили су Parasuraman, Zeithaml and Berry (1988), под називом SERVQUAL. Он се састоји из пет кључних димензија: поузданост, одговорност, сигурност, емпатија и опипљиви елементи. И поред присутних критика, дати модел је, уз одређене модификације, примењиван приликом мерења квалитета услуга у различитим услужним секторима (Finn и Kayande, 2004).

Квалитет услуге сматра се кључном детерминантом оствареног нивоа задовољства клијената, где виши ниво квалитета услуга доводи до већег степена сатисфакције клијената (Pollack, 2008; Ђукић et al., 2018, стр. 19). Поред директног утицаја на ниво задовољства, квалитет услуге се може позитивно одразити и на лојалност клијената. При томе, дати ефекат може бити индиректан (посредством задовољства) или директан (Olorunniwo, Hsu, & Udo, 2006). То је од велике важности за свако услужно предузеће, посебно имајући у виду да лојални клијенти, не само да понављају своје куповине, већ и шире позитивне препоруке о понуђачу. Резултати истраживања Wong и Sohal (2003) су чак показали да поједине димензије квалитета услуге позитивно утичу како на лојалност клијената према компанији, тако и на њихову лојалност према запосленима. Управо због тога, као важна детемринанта задовољства клијената јавља се однос између клијената и запослених који пружају услугу због чега се запослени сматрају интегралним делом квалитета услуге. „Међусобним интеракцијама и релацијама они формирају ланац односа који је од фундаменталног значаја за успех услужне организације на тржишту“ (Ђукић et al., 2018, стр. 21). Грубор, Милићевић и Ђокић (2018, стр. 85) указали су у свом истраживању да малопродавци који желе да унапреде квалитет услуге треба да се фокусирају и на своје запослене (у смислу унапређења вештина, љубазности, стручности и посвећености), као и на правовремено пружање услуге.
Потенцијални негативни утицај смањења броја запослених није ограничен на оне који напуштају, већ такође има велики утицај на преостале запослене. Смањење броја запослених кроз отпуштање може имати негативне ефекте на квалитет услуге у организацијама (McElroy, Morrow & Rude, 2001; Maertz et al., 2010) јер недостатак перципиране правичности и поверења у управљање делимично представљају негативне реакције оних који нису прошли кроз  смањење броја запослених (Brockner & Greenberg, 1990). Такође, постоји бојзан да компаније које смањују величину можда више неће имати такво особље за пружање услуга које су корисници перципирали као важне, да преостали запослени скраћују време које су усмеравали на појединачног купца и да гененрално смањују усмереност ка кориснику услуга (Subramony & Holtom 2012; Habel & Klarmann, 2015). 
Homburg и сарадници  (2012) су указали да смањење броја запослених повећава неизвесност купаца, што последично смањује задовољство купаца, а тиме и успех компаније. Такође, доказано је примеру компанија из Канаде да стратегија смањења умањује ефикасности послодаваца, која се израчунава као сума задовољства купаца, продуктивности и квалитета производа или услуга (Wagar, 1998). У свом раду Armstrong-Stassen и сарадници (2001) доказали су да запослени, који су остали у организацији након спроведеног смањења, а који су имали високу иницијалну посвећеност иницијативи за квалитет, остварују знатно виши ниво квалитета услуга након смањења броја особа од оних који су преживели са малом почетном посвећеношћу. Такође, запослени, који су остали у компанији а који су имали велике психолошке последице спроведеног смањења остварују нижи ниво квалитета услуга и тимских перформанси. 
Holtom и Burch (2016) су пошли од хипотезе да постоје негативни ефекти на кориснике услуга због губитака релационог капитала (односа између запослених и купаца), људског капитала (знања појединачних радника која су у вези са пружањем услуга) и социјалног капитала (друштвених процеса међу члановима организације) неопходног за пружање квалитетне услуге клијенту. Организације које се суочавају са трајним изменама запослених покушавају да пронађу начине како да потенцијално смање негативан утицај на квалитет услуга, међу којима су истакнута три могућа приступа у смислу развијања процеса преноса знања (како би се ширило знање између запослених у циљу повећања квалитета услуге), развоја односа са клијентима и развој модела социјализације (оријентације запослених како би се брже укључили у процесе рада и пружања високог нивоа квалитета услуга).
На бази прегледа литературе о ефектима смањења предузећа на перцепирани квалитет услуге евидентно је да ти ефекти најчешће имају негативан исход. Иако се стратегија смањења имплементира у циљу повећања ефикасности организације, врло често су резултати различити, односно поред позитивног исхода смањења трошкова јављају се и проблеми везани за сам квалитет услуге, лојалност и мотивацију преосталих запослених и организациону ефективност. 
Полазећи од теоријских и емпиријских резултата истраживања анализираних у раду аутори су поставили следећу истраживачку хипотезу:
Х1: Примена стратегије смањења предузећа (кроз смањење запослених) има негативан однос са перципираним квалитетом услуге.

МЕТОДОЛОГИЈА ИСТРАЖИВАЊА
Истраживање у овом раду извршено је на основу података Кранет (Cranet) међународне научне мреже. Ова међународна мрежа, под координацијом Cranfield школе менаџмента, организује компаративна истраживања о политици и пракси менаџмента људским ресурсима, користећи стандардизован упитник. Истраживање се спроводи сваке четири године (Brewster, Mayrhofer & Reichel, 2011) у преко 40 земаља света (Lazarova, Morley & Tyson, 2008). Циљ истраживања је да се обезбеди висок квалитет података за академски, јавни и приватни сектор и да створи нова знања о пракси управљања људским ресурсима у различитим земљама света. Упитник се преводи на језик земље у којој се врши истраживање, чиме се постиже локално прилагођавање и јасније разумевање питања. Стандардизовани упитник који се користи у истраживању је подељен у шест делова: МЉР активности у организацији, стафинг пракса, развој запослених, компензације и бенефиције, односи са запосленима и комуникација и  организациони детаљи (Berber, Đorđević & Milanović, 2018).

Економски факултет из Суботице Универзитета у Новом Саду је 2015. године учествовао по други пут у овом пројекту и истражено је 160 организација са територије Србије. Одговоре на питања упитника давали су менаџери за људске ресурсе или руководиоци задужени за кадровска питања у организацијама са више од 50 запослених.
Узорак

Подаци из табеле 1 показују да је највећи удео анализираних организација у Србији био у групи малих и средњих предузећа (60,6% организација), посматрајући величину предузећа према броју запослених. Велике компаније (преко 250 радника у организацији) чиниле су око 27%, док су веома велика предузећа, преко 1000 радника, чинила 13% узорка.
Табела 1. Величина организације
	Величина организације мерена бројем запослених
	Фреквенција
	%

	1-249
	97
	60.6

	250-1000
	42
	26.3

	1000+
	21
	13.1

	Укупно
	160
	100.0


Извор: Аутори
Подаци из табеле 2 показују да највећи удео анализираних организација у Србији припада приватном сектору, 66%, док јавни сектор чини 34% узорка. Око 45% предузећа се бави производњом, а око 55% организација фукционише у услужном сектору. Највећи удео организација у узорку је из сектора производње хране, трговине, телекомуникација и информационих технологија и финансијског сектора.
Table 2. Сектор којем припадају организације у узорку
	Сектор
	Фрекевенција
	%

	Приватни
	105
	66

	Јавни
	54
	34

	Укупно
	159
	99.4

	Недостајући подаци
	1
	0.6

	Укупно
	160
	100


Извор: Аутори
Истраживачке варијабле
Независне варијабле у моделу су приступи које су компаније користиле током примене стратегије смањења. То су  „Смањење кроз умањење зарада“, „Смањење кроз добровољне одласке запослених“, „Смањење кроз давање отказа запосленима“, „Смањење кроз забрану прековременог рада и обнове уговора“, „Смањење кроз поделу посла запослених“, „Смањење кроз аутсорсинг и промену удела радног времена“. Поменуте варијабле су дате у табелама у трансформисаном облику будући да је у ориналном упитнику питање гласило „Да ли је Ваша компанија применила отпуштање запослених“ и то за три групе радника – менаџере, стручне раднике и администрацију. Одговор је био Да (1) или Не (0). Сабирајући ова три одговора, креиране су нове варијабле, које су обухватиле три претходне са новим вредностима, где је 0 означавала да стратегија није спроведена а 3 да је оваква стратегија спроведена за све групе запослених. Како би се од 17 варијабли креирале димензије (фактори), примењена је и факторска анализа која је објединила 17 варијабли (замрзавање регрутације, рано пензионисање, интерни трансфери запослених, добровољни одласци, необнављање уговора, неплаћени одласци, аутсорсинг, смањење зарада, забрана прековременог рада, замрзавање зарада, смањење обима посла, појединачни откази, подела посла, смањење бенефиција, концентрисани откази, масивни откази, смањење зарада менаџерима) у 6 фактора, нових варијабли. Такође, једна независна варијабла се односила на питање како се мењао број запослених у компанији, где је коришћена Ликертова скала, од 1 – смањен у великом броју до 5 – повећан у великом броју.
Зависна варијабла је била перцепирани квалитет услуге. Питање се односило на процену квалитета услуге као организационе перфомансе. Ову процену су давали менаџери у организајама, а не корисници услуга. За оцену перцепираног квалитета услуге коришћена је такође Ликертова скала са распоном од 1 – веома низак до 5 – супериоран квалитет услуге у односу на конкуренцију.

Контролне варијабле у истраживању су биле број запослених, сектор (приватни или јавни) и грана привреде у којој организација послује (производња или услуге). Ове варијабле се често користе као контролне у истраживањима у менаџменту људских ресурса (Farndale, Brewster & Poutsma., 2008; Kawai, 2015; Harney et al., 2018)
Примењени статистички методи
У току анализе података примењене су факторска анализа, Спирманова кореалција и хијерархијска линеарна регресија. Факторска анализа је коришћена како би се извршила редукција димензија, односно креирање фактора помоћу којих је могуће наставити анализу. У овом делу је извршен и Каизер Мејер Олкин тест који је показао да подаци могу да се анализирају факторском анализом (КМО=0,738; Хи квадрат 641,81; дф=136; п=0,000). Након спроведене факторске анализе са варимакс ротацијом, добијено је 6 фактора који су коришћени у корелацији и регресији.

Корелација је коришћена како би се утврдила јачина и смер повезаности посматраних варијабли, док је хијерархијска линеарна регресија коришћена како би се истражио облик повезаности, као и анализa у смислу независних и зависних (предиктор/исход) односа, односно предикцију вредности зависне варијабле на основу познавања независних варијабли.
РЕЗУЛТАТИ ИСТРАЖИВАЊА
На основу података из табеле 3 може се закључити да сходно резултатима теста Спирманове корелације постоји статистички позитивна слаба корелација између перцепираног квалитета услуге и повећања броја запослених у организацијама (рхо=0,306, п(0,01). Такође, постоји статистички значајна негативна корелација између сектора у којем послује организација и нивоа кавлитета услуге (рхо=-0,265, п(0,01). Између димензија које се односе на приступе стратегији смањења попут Смањења зарада (рхо=-0,253, п(0,01) и Давања отказа радницима (рхо=-0,195, п(0,01) постоји статистички значајна негативна корелација са перцепираним квалитетом услуге. Између димензија смањења кроз различите приступе постоје статистички значајне позитивне корелације што упућује на закључак су компаније у Србији које су у протеклом периоду спроводиле смањење, углавном користиле више приступа, где су кроз смањење зарада забрањивале и прековремени рад и нису обнављале уговоре или су организовале добровољне одласке запослених, и слично.
Табела 3. Корелације, средње вредности и стандрадна девијација посматраних варијабли у моделу
	 
	АС
	СД
	1
	2
	3
	4
	5
	6
	7
	8
	9
	10
	11

	Величина 1
	1,39
	0,49
	1,00
	
	
	
	
	
	
	
	
	
	

	Грана 2
	1,63
	0,48
	-,133
	1,00
	
	
	
	
	
	
	
	
	

	Сектор 3
	1,34
	0,47
	-,029
	,331**
	1,00
	
	
	
	
	
	
	
	

	Смањење кроз умањење зарада 4
	0,85
	0,94
	-,016
	,259**
	,555**
	1,00
	
	
	
	
	
	
	

	Смањење кроз добровољне одласке 5
	0,80
	0,73
	,073
	-,024
	,076
	,289**
	1,00
	
	
	
	
	
	

	Смањење кроз давање отказа 6
	0,15
	0,31
	,060
	,033
	-,108
	,048
	,237**
	1,00
	
	
	
	
	

	Смањење кроз забрану прековременог рада и обнове уговора 7
	0,43
	0,68
	-,011
	,148
	,074
	,345**
	,370**
	,100
	1,00
	
	
	
	

	Смањење кроз поделу посла 8
	0,25
	0,50
	-,010
	,253**
	,119
	,184*
	,168*
	,096
	,297**
	1,00
	
	
	

	Смањење кроз аутсорсинг и промену удела радног времена 9
	0,26
	0,46
	,012
	,042
	-,153
	,097
	,379**
	,221**
	,219**
	,174*
	1,00
	
	

	Промена броја запослених 10
	3,06
	1,28
	-,086
	,067
	-,250**
	-,402**
	-,379**
	-,364**
	-,314**
	-,173
	-,133
	1,00
	

	Квалитет услуге 11
	3,86
	0,81
	,123
	-,138
	-,265**
	-,253**
	,014
	-,195*
	-,133
	-,114
	-,023
	,306**
	1,00

	**. Корелација је статистички значајна на нивоу 0.01

	*. Корелација је статистички значајна на нивоу 0.05


Извор: Аутори

Према подацима из табеле 4, “R” представља вредност коефицијента вишеструке корелације, који служи за одређивање квалитета предвиђања зависне променљиве. Вредност 0,541 представља добар ниво предвиђања. Коефицијент детерминације је R2=0,293 што указује да се 29,3% варијансе перцепираног квалитета услуге може објаснити на основу примене стратегије смањења кроз различите приступе. Оно што је важно истаћи у овом делу истраживања јесте да је увођење независних варијабли у другом кораку регресије, након контролних варијабли, побољшало предвиђачку снагу модела, јер је промена коефицијента детерминације износила 21,9% варијансе зависне променљиве и била је статистички значајна (Ф(7,101)=4,473; п=0,000). Такође, није утврђена аутокорелација између посматраних варијабли (Дарбин Ватсон коефицијент=2,026). ВИФ и коефицијенти толеранције такође су укзали да није било мултиколлинеарности у моделу.
Табела 4. Модел и коефицијент детерминације
	Модел
	R
	R2
	Статистика промене у моделу
	Дарбин Ватсон 

	
	
	
	Промена коефицијента детемринације
	Промена Ф
	df1
	df2
	Стат. Значајност промене Ф
	

	1
	,271
	,073
	,073
	2,845
	3
	108
	,041
	

	2
	,541
	,293
	,219
	4,473
	7
	101
	,000
	2,026


Извор: Аутори
Оба модела су статистички значајна, према подацима у табели 5. Независне варијабле у финалном моделу статистички предвиђају зависну варијаблу (Ф (10, 101) =4,177, п <0,001).
Табела 5. АНОВА тест
	Модел
	Сума квадрата
	df
	Mean Square
	Ф
	п

	1
	Регресија
	5,585
	3
	1,862
	2,845
	,041

	
	Резидуал
	70,665
	108
	,654
	
	

	
	Укупно
	76,250
	111
	
	
	

	2
	Регресија
	22,307
	10
	2,231
	4,177
	,000

	
	Резидуал
	53,943
	101
	,534
	
	

	
	Укупно
	76,250
	111
	
	
	


Извор: Аутори


Табела 6 приказује коефицијенте модела регресије за ниво квалитета услуге, као зависне варијабле. Пре него што су аутори унели независне варијабле које се односе на приступе стратегији смањења, регресиони модел је показао да већина контролних варијабли није имала значајне односе са зависном варијаблом, изузев сектора у којем компаније послују. Према негативном бета коефицијенту, компаније из јавног сектора имају мањи ниво квалитета услуге него предузећа из приватног сектора (((=-0,375; т=-2,218; п<0,05), када се друге варијабле у моделу контролишу (држе фиксне).

Након укључивања осталих независних варијабли, резултати су показали да контролне варлиабле немају статистички значајан однос са зависном променљивом. Промена броја запослених у претходне три године, као независна варијабла, има статистички значајан однос са нивоом перцепираног квалитета услуга у компанијама. Повећање број радника у организацијама има статистички значајан позитиван однос са нивоом перцепираног квалитета услуга у предузећима у Србији ((=0,157; т=2,399; п<0,05). У случају примењених приступа у стратегији смањења подаци у табели 6 показују да од свих наведених, само два приступа имају статистички значајан однос са зависном променљивом. Стратегија смањења која се темљи на давању отказа запосленима има статистички значајан негативан однос са квалитетом услуга у компанијама ((=-0,824; т=-3,137; п<0,05). Уколико компаније у већој мери примењују ову стратегију, квалитет услиге ће бити нижи. Са друге стране, приступ омогућавања радницима да добровољно напусте компанију, односно пружање могућности да прво компанију напусте запослени који то желе и који имају друге планове у вези своје каријере, има статистички значајан позитиван однос са нивоом квалитета услуга ((=0,327; т=2,756; п<0,05). 
Табела 6. Хијерархијска регресија – зависна варијабла: ниво квалитета услуге
	
	Бета
	Станд. грешка
	т

	(Константа)
	4,490
	,390
	11,524

	Величина предузећа према броју запослених
	,114
	,159
	,720

	Област рада – услуге или производња
	-,172
	,164
	-1,050

	Сектор – приватни или јавни
	-,375
	,169
	-2,218*

	(Константа)
	3,626
	,438
	8,272

	Величина предузећа према броју запослених
	,154
	,146
	1,054

	Област рада – услуге или производња
	-,148
	,157
	-,940

	Сектор – приватни или јавни
	-,156
	,195
	-,799

	Промена броја запослених у претходне три године
	,157
	,065
	2,399*

	Смањење кроз умањење зарада
	-,117
	,099
	-1,178

	Смањење кроз добровољне одласке запослених
	,327
	,118
	2,756*

	Смањење кроз давање отказа запосленима
	-,824
	,260
	-3,173*

	Смањење кроз забрану прековременог рада и обнове уговора
	-,055
	,137
	-,399

	Смањење кроз поделу посла запослених
	-,213
	,148
	-1,440

	Смањење кроз аутсорсинг и промену удела радног времена
	,184
	,179
	1,028

	*. Корелација је статистички значајна на нивоу ,05


Извор: Аутори

Остали приступи стратегији смањења предузећа као што су „Смањење кроз умањење зарада“, „Смањење кроз забрану прековременог рада и обнове уговора“, „Смањење кроз поделу посла запослених“ и „Смањење кроз аутсорсинг и промену удела радног времена“ нису показали статистички значајан однос према перцепираном квалитету услуге у организацијама. Иако однос није статистички значајан, већина од наведених приступа има негативан однос са зависном промнљивом (( коефицијент је негативан). На основу резултата истраживања, парцијално је потврђена хипотеза да постоји негативан однос између стратегије смањења и нивоа квалитета услуга у организацијама у Србији. Овакви резултати су у сагласности са претходним истраживањима у свету на дату тему (Maertz et al., 2010; Subramony & Holtom 2012; Habel & Klarmann, 2015; Holotom & Burch, 2016).
ЗАКЉУЧАК И ОГРАНИЧЕЊА ИСТРАЖИВАЊА
Смањење се као стратегија предузећа веома често јавља у виду смањења броја запослених. Приступи смањењу предузећа су различити, али када обухватају смањења броја запослених могу бити у виду давања отказа, подстицања добровољног напуштања компаније, замрзавања регрутације, измене организације рада, поделе посла, замрзавање и/или смањење зарада и бенефиција и слично. Овакав начин реаговања предузећа на промене је постало једно од најважнијих питања у организацијама у последњих неколико година, нарочито у периоду и након економске кризе, са циљем смањења трошкова, побољшања профитабилности и постизања веће конкурентске предности. 
Разлози за спровођење смањења предузећа су различити, али се у протеклом периоду утврдило да се најчешће односе на пад профита у грани, лоше финансијске резултате, потребе за већом респонзивности према потребама купаца,  међународну конкуренцију и глобализацију, промене у стратегији и менаџменту компаније (мерџери, аквизиције, приватизације). Ефекти наведених стратегија не дају аутоматски позитивне резултате, што је и доказано кроз преглед релеванте литературе и истраживањем емпиријских података са домицилног тржишта. 
Аутори су на бази примене факторске анализе (са варимакс ротацијом), корелационе анализе и хијерархијске регресије утврдили да промена броја запослених у претходне три године, као независна варијабла, има статистички значајан однос са нивоом перцепираног квалитета услуга у компанијама. Повећање број радника у организацијама има статистички значајан позитиван однос са нивоом перцепираног квалитета услуга у предузећима у Србији. У случају примењених приступа у стратегији смањењан подаци показују да од свих наведених, стратегија смањења која се темљи на давању отказа запосленима има статистички значајан негативан однос са квалитетом услуга у компанијама. Уколико компаније у већој мери примењују ову стратегију, квалитет услихге ће бити нижи. Са друге стране, приступ омогућавања радницима да добровољно напусте компанију, односно пружање могућности да прво компанију напусте запослени који то желе, има статистички значајан позитиван однос са нивоом квалитета услуга. Остали приступи стратегији смањења предузећа као што су „Смањење кроз умањење зарада“, „Смањење кроз забрану прековременог рада и обнове уговора“, „Смањење кроз поделу посла запослених“ и „Смањење кроз аутсорсинг и промену удела радног времена“ нису показали статистички значајан однос према перцеприаном квалитету услуге у организацијама. Хипотеза да постоји негативан однос између стратегије смањења и перцепираног квалитета услуге у организацијама је парцијално потврђена. 
На основу резултата можемо закључити да смањење које се спроводи кроз давање отказа дефинитвно има најгоре могуће исходе на квалитет услуге, због постојања статистички значајне везе. Овакав резултат је евидентан и у претходним истраживањима у свету. Разлози зашто откази имају највећи негативан ефекат могу бити страх и смањен ниво мотивације и лојалности запослених који остају организацији (Hart et al., 2016), губитак релационог, људског и социјалног капитала организације (Holotom & Burch, 2016), као и неповерење клијената у организацију по питању квалитета који очекују (Subramony & Holtom 2012; Habel & Klarmann, 2015). Овакве организације могу имати проблем и са перцепијом запослених по питању друштвене одговорности (Lakshman, Ramaswami, Alas, Kabongo & Pandian., 2014), психолошког уговора (López Bohle, Bal, Jansen, Leiva & Alonso, 2017) и перцепције организационе правде (Ђорђевић et al., 2018).
Практичне импликације рада односе се на истицање скривених трошкова стратегије смањења, која са собом, поред смањења оперативних трошкова (најчешће трошкова радне снаге), доноси и проблеме које су аутори детаљно објаснили у раду, а који могу значајно да скрену читав процес у нежељеном смеру, у смеру пада организационе ефективности (нижи ниво квалитета услуге, пад продуктивности и сл.). Иако се рад темељи само на истраживању у једној земљи у једном временском периоду, резултати могу бити од значаја за стручњаке из домена менаџмента и маркетинга, који планирају или пролазе кроз процес реорганизације како би имали детаљнији увид у све могуће исходе промена. 
Ограничења истраживања везују се за узорак, који је креиран на бази једне економије у развоју, у једном временском периоду, због чега није било могуће извршити посматрање појаве у различитим економијима и временским периодима, чиме би се добили детаљнији подаци о динамици појаве и утицају на зависну варијаблу кроз време. 

EFFECTS OF DOWNSIZING ON PERCEIVED SERVICE QUALITY

Summary
In the context of a very turbulent environment where various challenges are more and more present, companies are often applying different strategies in order to harmonize their business with new and often unfavorable conditions. One of the possible strategies of companies is a downsizing strategy. Downsizing as an organizational strategy usually involves a reorganization that can be implemented in different ways, but in which the resulting outcome often causes a reduced number of employees. Research around the world has highlighted the various effects of this strategy on performances of organizations. On the one hand, cost are reduced, it strives to increase profitability and productivity, while on the other hand, various problems often arise in the form of attitudes and behavior of employees, reflected in the changed quality of service that is provided, employee satisfaction, their loyalty and willingness to leave the company. 
The aim of this paper is to explore the relation between the application of different approaches to the downsizing strategy in organizations and the perceived service quality. The survey was carried out on a sample of 160 companies in Serbia, based on the data collected during the Cranet project, from 2015 to 2016. The methodology used during the research included research of the available literature and results of previous studies, as well as the application of statistical techniques for data analysis, Spearman's correlation and hierarchical linear regression. 
Downsizing through the reduction of the number of employees often occurs as a result of many mergers and acquisitions, privatization process, and as the general need to reduce the total costs of companies where the maintenance of "key" workers, those managers and experts who need to improve the performance of new companies, is special problem. Downsizing can be defined as an activity that includes a series of organizational policies and actions taken to improve the performance of a company by reducing the number of employees, or as managerial engagement of reducing the number of employees with the goal of improving organizational efficiency. Downsizing represents a significant reduction in workforce as part of the planned elimination of positions or jobs in an attempt to maintain or improve performance.
Although the goals of implementing downsizing strategy were aimed at improving business performance, research has shown that a reduction in staffing levels can result in unfavorable outcomes regarding the attitude of workers who remained in the organization and their behavior towards the organization. Also, reduction as a strategy for solving business problems has not always managed to influence the improvement of organizational performance, but exactly the opposite, that the implementation of downsizing programs does not contribute to the company's innovative capabilities because revenues generated as a result of savings due to the dismissal of employees were not reinvested in business. In relation to the above mentioned, the application of downsizing can negatively affect the quality of service in the organization, too. Downsizing can have negative effects on the quality of service in organizations because the lack of perceived fairness and trust in governance partially represent negative reactions of those who have not been fired. Also, there is an idea that companies may no longer have such staff to provide services that users perceived as important, that the remaining employees shorten the time they have channeled to a single customer and generally reduce their focus on users.

The results of the research indicate that there is a negative link between the observed variables, that is, the implementation of the downsizing in certain forms is associated with a lower level of perceived quality of service.


